Opijus

Opijus (opiumas) – narkotinė medžiaga, išgaunama iš aguonos, istoriškai vartota ir kaip vaistas.

 Opiumo išgavimas 
Žalia, sultinga aguonos galvutė perpjaunama. Per įpjovą ima sunktis baltas, pieniškas skystis, kuris veikiamas oro greit kietėja ir virsta ruda mase. Tai ir yra opiumas.

 Opiumo perdirbimas 
Prieš rūkant opiumas yra perdirbamas. Jis tirpinamas vandenyje, atsargiai kaitinant ir paskui netirpios priemaišos nufiltruojamos. Tada tirpalas atsargiai išgarinamas. Toks produktas rūkomas arba keliauja į heroino laboratorijas. Jei bus naudojamas medicininiais tikslais, išskaidomas į atskirus alkaloidus, kurių pagrindiniai – morfinas ir kodeinas.

Kategorija:Opiatai